Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: egyértelmű utalás arra, hogy 64/1994. (IV. 30.) Korm. rendelet
Paragraph Index: 362

54. §-ában szabályozott szabadságkorlátozás mértéke nem érheti el a teljes szabadságelvonást. Az Intézkedés kibocsátásakor a határőrök határozott utasítást kaptak a felettes szervtől arra, hogy a személyazonosságukat igazolni nem tudó külföldiek kötelező tartózkodási helyének kijelölésekor minden esetben úgy kell rendelkezniük, hogy ők a közösségi szállást kizárólag az Intézkedés 2. pontjában megjelölt, illetve kivételes méltánylást igénylő körülmények esetén, külön engedéllyel hagyhatják el. Az Alkotmány 8. § (2) bekezdése értelmében az alapvető jogokra és kötelességekre vonatkozó szabályokat csak törvény állapíthatja meg. Ezért az Intézkedés 2. pontja — a szabályozás szintjére figyelemmel — az Alkotmány 8. § bekezdésében biztosított, az alapvető jogokra vonatkozó szabályok törvényben történő megállapítására, továbbá az Alkotmány 2. § (1) bekezdésében biztosított jogállam, illetve jogbiztonsághoz való alkotmányos jogokkal összefüggésben eredményez visszásságot. XXI. Az Itv. 43. § (5) bekezdése értelmében a kijelölt

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes